Har du en stænkplade i køkkenet, har du sikkert oplevet, hvor svært det kan være at fjerne de klistrede belægninger, der kommer fra madlavningen. Det bedste du kan gøre, er at tørre væggen eller stænkpladen af hver gang efter brug. Hvis fedtet skulle have brændt sig fast, kan du prøve at vaske det af med opvaskemiddel. Husk at tørre det af med en fugtig klud, for at undgå striber.   Stænkplade af rustfrit stål: Der findes forskellige rengøringsmidler, som du kan bruge til at rense din stænkplade af stål. Er du ude i en større opgave, kan du også bruge et salmiakprodukt (husk at luft ud imens) eller polerer med wienerkalk. Husk at polere i samme retning som de slibespor der er i pladen i forvejen. Stænkplade af glas: Hvis du har en skænkplade af glas, er det bedst at benytte en glasskraber, men sørg for, at bladet ikke har hakker, så du undgår ridser i glasset.   Tip: Beskyt din stænkplade med specialolie: Efter rensning, er det en god idé at lægge et beskyttende lag på din stænkplade. Her kan du bruge ”spindelolie”, som også kan gå under betegnelsen hvid vaselineolie.